Sayyoradagi eng toza havoga ega hudud aniqlandi

AQShning Kolorado shtati universiteti olimlari avtsraliyalik hamkasblari bilan birgalikda sayyoradagi eng toza havoga ega hududni aniqlashdi. Ularning ta`kidlashicha, Antarktida yaqinidagi suvlarda eng toza havodan bahramand bo`lish mumkin. 
Mutaxassislarning ta`kidlashicha, aynan shu hududda inson faoliyatining qit`alardan tarqaluvchi aerozol ifloslanish va chang ko`rinishidagi izlari deyarli mavjud emas. Tadqiqotchilar Tasmaniya sohillaridan Antarktida tomon suzish vaqtida havo namunalarini olib borishgan va atmosferaning quyi qatlamini ulardagi bakteriyalar bo`yicha o`rganishgan.  Shu tariqa mikroorganizmlarning qit`alardan o`tishi jarayoni o`rganilgan. Mutaxassislar Antarktika suvlari boshqa kengliklar ta`siridan etarlicha xoli hudud ekani haqidagi xulosaga kelishgan. Olimlar bu hududni antropogen ta`sirdan xoli hudud deb topishgan.